નવસારી પાલિકાએ શહેરમાં અનેક શોપીંગ સેન્ટરોનું નિર્માણ કર્યુ છે, જેમાં પારસી હોસ્પિટલ નજીક પણ આશરે 8-9 વર્ષ અગાઉ એક શોપીંગ સેન્ટરનું નિર્માણ કર્યુ હતુ. આ શોપીંગ સેન્ટરને ભારતરત્ન, ભૂતપૂર્વ વડાપ્રધાન અટલબિહારી વાજપેયીના નામ સાથે જોડવામાં આવ્યું છે. શોપીંગ સેન્ટર સાથે વાજપેયીનું નામ જોડાયું છે ત્યાં ગેરકાયદે બાંધકામની ફરિયાદ ઉઠી છે. પાલિકાનાં વિપક્ષી સભ્યો પિયુષ ઢીંમ્મર, પ્રમોદ રાઠોડ, ધવલકીર્તિ દેસાઇએ આજે સોમવારે પાલિકામાં આ અંગેની ફરિયાદ કરી છે.